
În temeiul prevederilor art. 136, alin. (8), lit. b) din OUG nr. 57/2019 privind Codul Administrativ, cu modificările și completările ulterioare,  

Direcția Economică – Serviciul buget, prin Compartimentul Finanțare și Administrare Unități de Învățământ formulează următorul:

RAPORT DE SPECIALITATE

la proiectul de hotărâre privind actualizarea rețelei școlare a unităților de învățământ preuniversitar din municipiul Satu Mare pentru anul școlar 2026 – 2027 

Rețeaua școlară a unităților de învățământ este formată din totalitatea unităților de învățământ acreditate sau autorizate provizoriu care sunt organizate și funcționează pe o rază teritorială sub coordonarea și monitorizarea Inspectoratului Școlar Județean.
Rețeaua școlară a unităților de învățământ preuniversitar se organizează având la baza avizul conform al Inspectoratului Școlar Județean Satu Mare nr. 6.501 din 18.09.2026, înregistrat la Primăria municipiului Satu Mare sub nr. 54.087 din 18.09.2026..
Așa cum se precizează în Ordinul Ministerului Educației nr. 6.800 din 12 decembrie 2023 pentru aprobarea Metodologiei privind procesul de organizare a reţelei şcolare a unităţilor de învăţământ preuniversitar şi pentru aprobarea Calendarului operaţiunilor de organizare a reţelei şcolare, art. 3 alin. (3), lit. (a) și (b), organizarea reţelei şcolare se realizează, în ordine, cu respectarea următoarelor etape:

    a) realizarea proiectului de reţea şcolară de către consiliul local sau de către primar;

    b) transmiterea proiectului de reţea şcolară, însoţit de un raport argumentativ privind structura reţelei şcolare propuse să funcţioneze în anul şcolar următor, către inspectoratele şcolare/Ministerul Educaţiei, cu solicitarea de emitere a avizului conform, potrivit prevederilor legale.
Autorităţile administraţiei publice locale, în baza avizului conform al inspectoratelor şcolare, aprobă organizarea, funcţionarea şi, după caz, desfiinţarea unor structuri arondate unităţilor de învăţământ cu personalitate juridică.
La elaborarea propunerii de rețea școlară a unităților de învățământ preuniversitar, pentru anul școlar 2026 - 2027 s-a avut în vedere :
1. structura actuală a rețelei școlare aprobată prin hotărâre a Consiliului Local Satu Mare; 
2. asigurarea finanțării de bază pentru toți copiii/elevii din învățământul preuniversitar de stat și particular, conform legislației în vigoare;

3. eficiența utilizării resurselor financiare, materiale și umane, în cazul unităților de învățământ preuniversitar de stat;

4. respectarea prevederilor legislației în vigoare privind operațiunile specifice referitoare la unitățile de învățământ preuniversitar de stat, respectiv înființarea/desființarea/ reorganizarea acestora;

5. încadrarea cheltuielilor unității de învățământ de stat în fondurile alocate pentru finanțarea de bază și în numărul de posturi didactice, didactice auxiliare și nedidactice aprobate acesteia de către inspectoratul școlar.
Prin Hotărârea Consiliului Local Satu Mare nr. 346 din 22 decembrie 2025 a fost aprobată structura rețelei școlare a unităților de învățământ preuniversitar de stat de pe raza municipiului Satu Mare pentru anul școlar 2026-2027, propunându-se reorganizarea unor unități cu personalitate juridică, după cum urmează:
1. Liceul Tehnologic „Unio – Traian Vuia” în anul școlar 2026 – 2027 fuzionare prin absorbție cu Liceul Tehnologic „Ion I. C. Brătianu”, unitatea cu personalitate juridică rezultată  - Liceul Tehnologic „Unio – Traian Vuia”.

     2. Liceul Tehnologic „Constantin Brâncuși” fuzionare prin absorbție cu Liceul Tehnologic „Eliza Zamfirescu” în anul școlar 2026 – 2027, unitatea cu personalitate juridică rezultată  - Liceul Tehnologic „Constantin Brâncuși”.
În urma transmiterii către Inspectoratul Școlar Județean a proiectului de hotărâre privind organizarea rețelei școlare a unităților de învățământ preuniversitar din municipiul Satu Mare pentru anul școlar 2026-2027, acesta a emis Avizul conform nr. 7.515/02.12.2025.

Conform acestui aviz s-a propus spre aprobare Anexa nr. 1 care cuprindea unitățile de învățământ care urmau să funcționeze în forma inițială. Pentru aceste entități nu au fost propuneri de modificare.
Totodată, în avizul conform, s-a menționat că pentru unitățile de învățământ care au intrat în proces de reorganizare cuprinse în anexa nr. 1, aprobarea reorganizării acestora se realizează prin ordin al ministrului educației și cercetării. După emiterea și comunicarea ordinului ministrului educației și cercetării de reorganizare, autoritățile publice locale vor emite hotărâre de consiliu local de modificare a hotărârii inițiale de organizare a rețelei școlare în vederea cuprinderii de drept în rețeaua școlară a unităților de învățământ rezultate în urma procesului de reorganizare. Această anexă cuprinde, în consecință, unitățile de învățământ cu personalitate juridică rezultate în urma reorganizării propuse.
Având în vedere faptul că, potrivit celor cuprinse în adresa Inspectoratului Școlar Județean nr. 6145 din 08.09.2026, în momentul de față există pe rolul instanțelor judecătorești dosarul cu nr. 2123/83/2025 respectiv dosar nr. 17/83/2026, care vizează măsurile de reorganizare a celor patru unități de învățământ, 
Ținând seama de modificările aduse structurii rețelei școlare prin HCL nr. 205/28.08.2026, respectiv 232/11.09.2026, 
În vederea asigurării concordanței dintre situația juridică existentă și actele administrative care reglementează rețeaua școlară, 
Luând în considerare prevederile art. 129, alin. (7), lit. a)  din O.U.G 57/2019 privind Codul administrativ, cu modificările și completările ulterioare potrivit cărora consiliul local asigură, potrivit competenței sale și în condițiile legii, cadrul necesar pentru furnizarea serviciilor publice de interes local privind educația, prezentul proiect de hotărâre se înaintează Consiliului Local al Municipiului Satu Mare cu propunere de aprobare. 

